На основу члана 19. став (1) и члана 20., а у вези са чланом 31. став (1) Закона о државној служби у институцијама Босне и Херцеговине („Службени гласник БиХ“, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 и 93/17), Агенција за државну службу Босне и Херцеговине, на захтјев Министарства комуникација и транспорта Босне и Херцеговине, расписује

**ИНТЕРНИ ОГЛАС**

**за попуњавање радних мјеста државних службеника**

**у Министарству комуникација и транспорта Босне и Херцеговине**

**1/01 Помоћник министра у Сектору за транспорт**

**1/02 Шеф Одсјека за друмски и жељезнички транспорт**

**1/03 Помоћник министра у Сектору за правне и финансијске послове**

СЕКТОР ЗА ТРАНСПОРТ

**1/01 Помоћник министра у Сектору за транспорт**

**Опис послова и радних задатака**: Руководи Сектором и одговоран је за запошљавање људских потенцијала; Координира рад унутрашњих организационих јединица; Обезбјеђује законито, ефикасно, транспарентно и економично извршавање послова и задатака; Предлаже подузимање мјера за рјешавање питања из дјелокруга Сектора; Учествује у изради законских и подзаконских аката везаних за завршавање послова и задатака из дјелокруга Сектора; Развија сарадњу и учествује у заједничким активностима унутар Сектора Министарства; Руководи активностима на изради годишњег и периодичних програма рада Сектора и одговара за његово извршење; Иницира контакте, развија и јача сарадњу са државним, ентитетским и Брчко дистрикт надлежним институцијама; Развија сарадњу са земљама регије на размјени заједничких искустава у вези са ЕУ легислативним процесима, прикупља ''добру праксу и искуства'' и информише заинтересоване субјекте; Обавља и друге послове које му одреди министар и замјеник министра.

**Посебни услови:** Саобраћајни, грађевински или економски факултет (VII/1); најмање 5 година радног искуства у струци; положен стручни испит.

**Статус:** руководећи државни службеник – помоћник министра.

**Број извршилаца:** један (1)

**Мјесто рада:** Сарајево

СЕКТОР ЗА ТРАНСПОРТ

Одсјек за друмски и жељезнички транспорт

**1/02 Шеф Одсјека за друмски и жељезнички транспорт**

**Опис послова и радних задатака**: Руководи Одсјеком и обезбјеђује законито, благовремено, економично и ефикасно извршење послова; Распоређује послове и задатке унутар Одсјека те прати ефикасност њиховог извршавања; Учествује у изради управних и других аката везаних за извршавање послова из дјелокруга Одсјека; Руководи активностима на изради годишњег и периодичних програма рада Одсјека и одговара за његово извршење; Покреће иницијативе у циљу унапријеђења рада унутар Сектора и Министарства, те на плану јачања сарадње са државним, ентитетским и Брчко дистрикт институцијама; Пружа стручну помоћ у процесу усклађивања правног система тијелима Савјета министара, Влада ентитета и другим тијелима државне управе; Обавља и друге послове које му одреди помоћник министра.

**Посебни услови:** Саобраћајни или грађевински факултет (VII/1 степен); најмање 4 године радног искуства у струци; положен стручни испит.

**Статус:** државни службеник – шеф унутрашње организационе јединице.

**Број извршилаца:** један (1)

**Мјесто рада:** Сарајево

СЕКТОР ЗА ПРАВНЕ И ФИНАНСИЈСКЕ ПОСЛОВЕ

**1/03 Помоћник министра у Сектору за правне и финансијске послове**

**Опис послова и радних задатака**: Руководи Сектором и одговоран је за запошљавање људских потенцијала, као и за коришћење финансијских и материјалних ресурса Сектора; Координира рад унутрашњих организационих јединица; Обезбјеђује законито, ефикасно, транспарентно и економично извршавање послова и задатака; Руководи процесом израде финансијског плана Министарства и одговара за његово извршење; Предлаже предузимање мјера за рјешавање питања из дјелокруга Сектора; Учествује у изради законских и подзаконских аката, везаних за извршавање послова из надлежности Сектора, обавља и друге послове које му одреди министар и замјеник министра.

**Посебни услови:** Правни или Економски факултет (VII/1 степен); најмање 5 година радног искуства у струци; положен стручни испит.

**Статус:** руководећи државни службеник – помоћник министра

**Број извршилаца:** један (1)

**Мјесто рада:** Сарајево

***На овај оглас могу се пријавити само особе запослене као државни службеници у Министарству комуникација и транспорта Босне и Херцеговине.***

***Напомена за кандидате:***

* Изборни процес се проводи у складу са одредбама Правилника о условима и начину обављања интерних конкурса, интерних и екстерних премјештаја државних службеника у институцијама Босне и Херцеговине („Службени гласник БиХ“, бр 62/10, 30/14 и 38/17) и Правилника о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр: 63/16, 21/17 и 28/21). Више информација о конкурсним процедурама доступно је на [www.ads.gov.ba](http://www.ads.gov.ba) у дијелу „Запошљавање/Врсте конкурсних процедура“.
* За провођење конкурсне процедуре по овом огласу формираће се једна (1) Комисија за избор.
* Комисија за избор утврђује испуњавање услова огласа на основу документације достављене уз пријаву, те врши избор кандидата на основу знања, способности и компетенција показаних на стручном испиту, који се за кандидате пријављене на интерни оглас састоји од интервјуа.
* Кандидати се обавјештавају о мјесту и времену одржавања интервјуа од стране институције и путем службене интернет странице Агенције за државну службу БиХ.
* Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* Под радним искуством подразумијева се радно искуство након стечене високе стручне спреме, односно високог образовања.
* Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.

***Припрема документације*:**

**Скреће се пажња кандидатима** да су потребну документацију на оглас дужни доставити у складу са [Правилником о карактеру и садржају јавног конкурса, начину спровођења интервјуа и обрасцима за спровођење интервјуа](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.

С тим у вези, кандидати се упућују на појашњење - текст на службеној интернет страници www.адс.гов.ба, у дијелу [„Запошљавање/Напомена за кандидате/Стоп грешкама у пријавама!“](https://www.ads.gov.ba/bs-Latn-BA/articles/69/stop-greskama-u-prijavama), те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; [увјерење о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

***Потребни документи:***

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године)
* додатка дипломе за кандидате који су високо образовање стекли по Болоњском систему студирања; изузетно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* увјерењa о држављанству (не старије од 6 мјесеци од дана издавања од стране надлежног органа);
* увјерењa о положеном стручном управном, односно јавном испиту;
* потврдe или увјерењa као доказa о траженој врсти радног искуства.

**II Својеручно потписан**:

* попуњен образац Агенције за државну службу БиХ: исти можете преузети на службеној интернет страници Агенције: [www.ads.gov.ba](http://www.ads.gov.ba).Напомињемо да потписан и [попуњен образац](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) не може служити као доказ било ког услова из текста огласа, исти олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

Све тражене документе треба доставити најкасније до **26.05.2023. године** путем поштанске службе препорученом пошиљком на адресу:

**Министарство комуникација и транспорта Босне и Херцеговине**

**„Интерни оглас за попуњавање** **радних мјеста државних службеника у** **Министарству комуникација и транспорта Босне и Херцеговине“**

**Трг Босне и Херцеговине 1/IV, 71000 Сарајево**

Испуњавање услова утврђених овим огласом рачуна се са даном предавања пријаве.

Непотпуне, неблаговремене и неуредне пријаве, пријаве кандидата који не испуњавају услове овог oгласа, као и копије тражене документације које нису овјерене, неће се узимати у разматрање.